Firaun.
Siapa kau?
Firaun.
Tunjukkan diri.
Kau akan tumbang.
Akulah pemusnah.
Empayar kau akan runtuh.
Akulah pemusnah.
Firaun…
Dewa-dewa.
Apakah ini?
Akulah pemusnah.
Tuanku.
Tuanku. Tuanku sihat?
Beta bermimpi.
Beta dikelilingi kegelapan.
Bayang-bayang seorang lelaki.
Haman, tugaskan peronda di jalanan.
Ada pembunuh dalam kalangan kita.
Ya, tuanku.
BAHAGIAN DUA WABAK
Semasa Kerajaan Baharu,
waktu mungkin berlakunya kisah Keluaran,
orang Mesir menyembah patung-patung dan pelbagai dewa di kuil,
ada yang berkepala haiwan, ada yang berkepala manusia,
yang mengambil pelbagai aspek berbeza dari dunia semula jadi
lalu dimanfaatkan dan digunakan untuk kebaikan rakyat Mesir.
Firaun dilihat sebagai orang tengah
antara manusia dan dewa-dewa.
Jadi, mereka cipta patung dengan telinga besar,
yang bererti mereka boleh mendengar manusia
dan menyampaikan doa manusia kepada para dewa.
Firaun dianggap makhluk separa dewa.
Baginda dewa di bumi.
Baginda pengantara antara dunia manusia dan dunia dewa.
Drama sebenar buku Keluaran bukanlah antara Musa dan Firaun.
Itu agak benar, tapi ia sebenarnya antara Tuhan Israel, Yahweh,
dengan dewa Mesir.
Itulah ketegangan sebenar
dan tuhan mana yang berhak ke atas orang Israel?
Mereka akan berkhidmat kepada Firaun sebagai hamba,
atau mengabdikan diri kepada Yahweh sebagai penyembah?
GOSYEN
Kau akan kembali ke Mesir.
Firaun takkan bebaskan orang Ibrani.
Dia akan melawan dan aku akan menurunkan azab kepadanya.
Ia milik nenek moyang kita, Yusuf,
yang merupakan anak Yakub,
yang merupakan anak Ishak,
yang merupakan anak Abraham.
Musa hanya mengetahui identiti Israelnya
pada tahap hidupnya yang kemudian.
Saya rasa baginda campuran bangsa Mesir dan Israel.
Mengenali kebebasan dan membesar dalam kebebasan
juga memberinya akses kepada erti kebebasan.
Penyelamat orang Israel mestilah seseorang
yang bukan terlibat dalam trauma.
Kitab Bible menyebut orang yang terlibat mengalami kotzer ruach,
kurang semangat.
Mereka tak dapat bayangkan hidup selain daripada hidup mereka.
Orang itu perlu melihat dunia yang luas.
Mungkin tinggal di istana firaun.
PI-RAMESSES IBU KOTA MESIR
Musa bukan saja perlu menentang Firaun, seorang pemerintah zalim,
tapi baginda kenal orang ini dengan rapat.
Baginda dibesarkan di istananya dan ada hubungan dengannya.
Jadi, terdapat dimensi politik
dan dimensi peribadi yang saling berkait.
Banyak pertaruhannya.
Baginda diperintahkan untuk membebaskan seluruh kaum.
Jadi, ini bukan soal takdirnya saja.
Baginda ditugaskan dengan misi yang sangat berat.
Berhenti!
Aku nak jumpa Puteri Bithiah.
Pergi, orang miskin.
Tangkap dia!
Nama aku Musa!
Beritahu puteri, anakandanya kembali!
Mana dia?
Buka sekarang.
Itu dia!
Tuanku.
Tinggalkan kami.
Anak kesayangan bonda.
Kamu tak selamat di sini.
Bonda tahu kamu tak membunuh,
tapi ada orang yang mahu menghukum kamu.
Kamu mesti segera tinggalkan kota ini.
Saya tahu.
Saya tahu cerita sebenar semasa saya bayi.
Saya ada kakanda lelaki.
Kakanda perempuan.
Bonda pertama juga.
Bonda…
Bonda kehilangan anak.
Lahir mati.
Bonda ingin melemaskan diri di Sungai Nil.
Tapi sungai beri bonda kehidupan baharu.
Ia berikan kamu.
Datanglah puteri Firaun bersama dayang-dayangnya.
Baginda datang ke Sungai Nil dan terdengar tangisan.
Baginda nampak bahtera kecil ini.
Baginda hulurkan lengan dan lengannya memanjang.
Panjangnya semakin berganda. Lengannya meregang.
Kemudian, baginda ambil bahtera itu dan membukanya.
Sekali lagi, cahaya menerangi dunia
apabila baginda melihat bayi ini.
Serta-merta, puteri itu tahu, dia bayi Ibrani.
Cantiknya kamu.
- Salah seorang bayi Ibrani? - Jangan cakap begitu lagi!
Dia anugerah.
Ya.
Ya, kamu anugerah.
Tapi tuanku tidak boleh simpan bayi ini.
Fikir dulu sebelum melarang beta.
Kita akan bawa dia ke istana.
Tiada sesiapa tahu beta kehilangan bayi.
Dia akan jadi bayi beta.
Jika ayahanda tuanku tahu?
Kita rahsiakannya.
Bersama-sama.
Mari panggil dia Musa.
Dilahirkan dari air.
Musa beta.
Nama Mesir?
Untuk putera Mesir.
Puteri firaun menamakan bayi yang dia ambil dari Sungai Nil itu Musa,
atau Moshe dalam bahasa Ibrani.
Kisah ini diceritakan tentang seorang puteri Mesir
yang bukan penutur bahasa Ibrani
dan tiada sebab untuk berikan anak ini nama Ibrani.
Jadi, kita berdepan dengan saga yang hebat ini
bahawa pembebas agung orang Yahudi
muncul di Mesir dan berkata, "Tuhan hantar aku untuk membebaskan kamu,"
dan baginda memiliki nama yang berbeza.
Bayangkan jika baginda muncul hari ini dalam komuniti Yahudi
dan namanya Kareem, atau Mary Jane,
atau nama yang dominan daripada budaya lain.
Musa dipanggil dengan nama yang diberikan oleh puteri Firaun.
Jadi, Midrash cuba membawakan dua rangkap ini
agar dapat saling bersandar
dan mengatakan bahawa puteri itu, Bat Firaun yang bererti puteri Firaun
telah dijadikan anak angkat Tuhan,
Bat Yah atau "Bithiah", bermaksud puteri Yah.
Puteri dewa Ibrani.
Tiada orang lain yang dipanggil puteri Tuhan.
Tiada sesiapa pun.
Ini nama yang sangat unik, Batyah.
Saya perlukan bantuan bonda lagi.
Memang benar.
Saya bunuh lelaki itu.
Pergi.
- Sekarang. - Tak boleh.
Saya disuruh kembali.
Disuruh?
Oleh siapa?
Tuhan.
Tuhan mana?
Tuhan yang bawa saya kepada bonda semasa bayi.
Tuhan orang Ibrani.
Dia suruh saya memimpin orang saya agar bebas
dan bawa mereka kembali ke Kanaan.
Firaun takkan beri mereka kebebasan!
Dengar cakap saya. Esok hari jadi putera.
Firaun tidak boleh menolak hasrat rakyatnya hari itu.
Musa, dengar cakap bonda.
Kakanda bonda dapat mimpi, satu firasat.
Beratus-ratus tangkapan telah dibuat.
Mereka telah diseksa!
Bonda tak pernah melihat baginda begini.
Pergi dari kota ini sekarang.
Bonda tidak perlu berjumpa kamu lagi asalkan kamu selamat.
Pastikan kamu tidak dilihat.
Jangan sampai Firaun tahu yang kamu sudah kembali.
Janji kepada bonda.
Ia tak sesuai dengan awak.
Kamu salah. Ia sesuai.
Ia sesuai. Ia jubah nabi.
Cukup.
Betul kata isteri saya. Saya tak layak pakai jubah ini.
Aku adalah Aku
dan inilah Aku selamanya.
Ampunkan aku, ya Tuhanku.
Di mana kepercayaanmu, Musa?
Aku takut.
Akan ada tiga tanda
yang membuktikan kepada Firaun, Akulah Tuhan.
Jika kau yakin,
ia akan diberi kepadamu untuk didedahkan.
Jika aku ragu-ragu?
Jika matahari atau bulan meragui,
ia akan terus terpadam.
Saya rasa hubungan antara Musa dan Tuhan
ialah hubungan yang sangat asli.
Ia seperti, "Okey, Tuhan. Kau perintahkan aku,
tapi ini yang aku rasa.
Aku ada soalan. Aku ada masalah."
Dalam kisah Musa dalam al-Quran,
Tuhan memintanya melakukan tugas yang sukar
yang baginda tahu baginda tak mampu lakukan sendiri.
Dalam banyak cara,
saya rasa pembaca al-Quran atau orang yang mendengarnya
diminta untuk membayangkan diri di tempat baginda dan tanya,
"Apa seruan penting dalam hidup aku?
Bagaimana aku mahu membina kepercayaan dengan Tuhan,
dengan kuasa agung yang akan membawa aku melalui perjalanan aku?"
Hari ini, beta meraikan hari keputeraan putera beta yang ke-18.
Sekarang, seperti lazimnya,
beta ingin berkongsi rahmat pada hari yang bertuah ini
dengan rakyat yang dikasihi.
Siapa yang ada permintaan untuk beta?
Biar kami lalu.
Tunjukkan tanda.
- Kau dengar titah tuanku. - Bukan untuk kau.
Akan ada tiga tanda
yang membuktikan kepada Firaun, Akulah Tuhan.
Ini tanda.
Tuhan beri tiga mukjizat kepada Musa
agar Musa dapat mempersembahkan dirinya
dengan lebih terbukti, bukan?
Baginda perlu dipercayai.
Baginda diberitahu, "Letak tangan dalam jubah."
Apabila baginda keluarkannya, ia berkusta.
Seperti kematian.
Kamu.
Dia akan bercakap!
Musa.
Kamu kembali?
Tuanku kenal dia.
Macam pengemis.
Malah, pembunuh.
Beta andaikan kamu ingin memohon keampunan sempena hari istimewa ini.
Beta memilih…
untuk perkenankannya.
Batalkan hukuman untuk pembunuhan itu.
Perkara paling berharga di dunia ialah kebebasan.
Kami minta perkenan tuanku.
Beta telah perkenankan.
Lepaskan orang patik!
- Orang kamu? - Orang Ibrani.
Orang Ibrani?
Kamu bukan orang Ibrani.
Kenapa anggap diri kamu rakyat biasa?
Patik merayu, izinkan kami ke gurun untuk menyembah Tuhan kami.
Tuhan kami?
Beritahu beta, wazir besar, kita pernah dengar tentang tuhan Ibrani?
Dia disebut dalam Kitab Harian?
Tidak, tuanku.
Pernahkah dia disebut dalam Kitab Orang Mati?
Tidak ada langsung, tuanku.
Jadi, siapa dia?
Dia Tuhan yang melakukan keajaiban.
- Patik sendiri nampak. - Tunjuklah.
Tunjukkan kebolehan tuhan kamu ini.
Ular merupakan salah satu dewa orang Mesir.
Ia uroboros. Dikaitkan dengan Sungai Nil.
Ini tongkat sakti yang baginda boleh ubah menjadi ular.
Berubah menjadi simbol Mesir.
Ahli sihir.
Tunjuk keajaiban sebenar.
Orang Mesir terkenal dengan sihir.
Jika anda ingin membawa tanda dan menguasai Mesir,
anda perlu kuasainya menggunakan kemahiran mereka.
Kemahiran mereka ialah ilmu sihir.
Sihir Mesir, atau heka, seperti yang mereka panggil,
adalah lebih berdasarkan perkataan bertulis atau perkataan lisan.
Dari situlah datangnya kuasa luar biasa ini.
Secara simbolik, ular itu menelan kuasa dan keagungan kerabat diraja Mesir.
Kita tahu, hiasan kepala firaun berbentuk seperti ular tedung.
Tuanku, ini bukan sekadar sihir.
Tuhannya lebih berkuasa daripada dewa kita.
Tangkap dia.
- Kakanda… - Diam.
Aku tak tahu.
Kami cuma minta tiga hari.
Kenapa beta perlu dengar kata tuhan kamu?
Bandar apa yang ditawannya? Pertempuran apa yang dimenanginya?
- Ya. - Ya.
Dia mencipta langit dan bumi dan segala isinya.
Kamu tipu.
Betalah tuhan dunia ini,
dikasihi oleh dewa-dewa yang mencipta diri beta dan Sungai Nil.
Tidak. Hanya ada satu Tuhan yang sebenar.
Tuhan ini, Tuhan aku, mencipta kau!
Aku tak pernah dengar tuhan ini.
Tuanku mesti bertitah.
Bagi pihak diri beta dan putera beta,
beta ucapkan syukur kepada Ra dan Isis
untuk persembahan tidak dijangka ini
yang menjadi hiburan kita.
Bawa dua orang bodoh ini pergi.
Pergi!
Sifat Firaun yang paling dibenci ialah keangkuhannya,
lalu ia menjadi lawan Musa yang sempurna
kerana sifat paling terpuji Musa ialah merendah diri.
Jadi, keangkuhan lawan rendah diri di khalayak ramai.
Kita sudah tunjuk. Mereka nampak kekuatan Tuhan kita.
Aku kenal dia. Kita tak boleh pasti.
Pergi!
Kamu semua patut lihat riak wajah Firaun.
- Dengar. - Kemudian…
Tuhan beritahu saya Firaun akan melawan, dan Dia akan menurunkan azab.
Firaun melawan, namun Tuhan tidak menghukumnya.
Awak faham?
Ceritakan kelahiran Eleazer.
Apa?
Semua orang termasuk adik-beradik saya kata
kelahiran kedua lebih mudah daripada yang pertama.
Ceritakan semua yang awak ingat.
Ia lebih daripada tiga hari.
Saya yakin dia takkan selamat.
Awak juga.
Namun begitu, kami selamat.
Tuhan belum mengazabkan bapa saudara awak,
tapi ia mungkin lebih lama daripada jangkaan awak.
Ia mungkin lebih sukar,
sehingga awak melolong kepada bintang seperti saya.
Terpulang kepada Tuhan.
Mereka mengharapkan awak.
Siapa saya untuk memimpin mereka?
Awak yang berbicara dengan Tuhan.
Itulah awak.
Tiada hari yang berlalu tanpa saya mengalami apa-apa perasaan
tidak yakin atau gelisah tentang sesuatu, atau serba kekurangan.
Saya fikirkan Musa dalam semua kelemahannya.
Baginda ada rekod membunuh. Rekod yang teruk.
40 tahun baginda hidup tidak dikenali, dan Tuhan memilihnya.
"Aku akan guna kau."
Kisah Musa mudah dirasai
kerana kita melihat diri kita dalam hidupnya,
dalam persoalannya dan pertengkarannya dengan Tuhan.
"Tuhan, Kau silap orang."
Kamu khianati kakanda selama ini.
Selepas kehilangan anak, adinda fikir dia anugerah daripada dewa.
Tentu kamu gila kerana menipu ayahanda kita begitu.
Ayahanda kita mengarahkan pembunuhan semua bayi Ibrani yang tidak bersalah,
itulah yang gila!
Satu kekejian!
Melanggar perintahnya membawa sumpahan kepada kita.
Kakanda nampak bayangan yang kamu tidak nampak.
Jika mahu bersubahat dengan pembelot, kakanda boleh aturkan di penjara.
Adinda tak boleh jelaskan kuasa yang dia tunjukkan. Kakanda boleh?
Kamu darah daging kakanda.
Ikatan kita teguh.
Kamu perlu pilih.
Di mana kesetiaan kamu?
Buruh biasa bukan ancaman untuk empayar tuanku.
Patik akan uruskan hukumannya.
Beta takkan ambil tindakan yang salah.
Mereka wakil orang Ibrani dan tak patut diagungkan selepas mati.
Ada jalan lain.
Mereka yang ada masa untuk melawat gurun
bermaksud mereka tidak bekerja keras!
Mulai saat ini,
orang Ibrani takkan lagi diberi jerami untuk membuat batu bata!
Kamu perlu mencari jerami kamu sendiri
dan memenuhi kuota yang sama!
Kita semua akan mati.
Kerajaan ini tiada tempat untuk orang pemalas!
Kamu akan bekerja lebih keras!
- Kami dah bekerja keras! - Tiada sesiapa bekerja macam kami.
Sekarang kita nampak padah kebodohan ini.
Aku harap Tuhan kita memerhati dan menghakimi kau.
Apa aku nak buat?
Apa? Abaikan perintah Tuhan?
Tidak, kau patut menderita,
seperti kami menderita sebelum kau lantik diri memimpin kami.
Kini kau menderita!
Tuhan perintahkan apa-apa yang Dia mahu.
Firaun akan ubah kuari ini menjadi kubur kita!
Memalukan!
Kamu semua memalukan!
Tidak cukupkah 400 tahun kita diperhambakan?
Kamu mahu menjadi hamba kepada Firaun?
Hamba penderitaan?
Atau kamu ingin bebas daripada menjadi hamba?
Kita mesti berjuang untuk kebebasan.
- Pertaruhkan semuanya. - Ya!
Kebebasan tidak diberi, ia mesti diambil.
- Ya. - Ya.
Dengar cakap Musa.
Biar dia memimpin kita.
- Ya. - Ya.
Musa!
Bonda! Zipora!
- Musa! - Bonda!
Bonda!
Tolong saya!
Mari pergi!
Aku adalah Aku dan inilah Aku selamanya.
Aku menghadap Firaun dan ikut perintah-Mu,
dan hidup menjadi terseksa.
Ingatlah siapa Aku, Musa.
Pergi menghadap Firaun pada waktu pagi semasa dia berjalan di Sungai Nil.
Kenapa? Firaun takkan lepaskan kami.
Ikut perintah-Ku.
Pergi dengan Harun.
Gunakan tongkatmu.
Percayalah, Musa.
Bonda.
Ini anakanda.
- Ini Musa - Anakanda…
Tuhan ada di sini.
Jalan sudah ditetapkan, anakku.
Tunjukkan mereka jalan,
ke mana-mana pun tujunya.
Baiklah.
Baiklah, bonda. Baiklah.
SUNGAI NIL
"Firman Tuhan kepada Musa,
'Memang degil hati Firaun.
Dia tidak membenarkan orang Israel pergi.
Temuilah Firaun pada pagi hari ketika lazimnya dia ke sungai.
Nantikanlah dia di tepi Sungai Nil untuk menghadapnya.
Dan bawalah di tanganmu tongkat yang berubah menjadi ular itu.'"
Tangkap dia.
Takut sangatkah tuanku sampai tidak izinkan kami berbicara?
Kami datang untuk minta sekali lagi.
Perkenankan kami untuk ke gurun, agar kami boleh menyembah Tuhan kami.
Tuhan yang menghantar pembunuh untuk mewakilinya?
Jika perlu, tangan aku akan berlumuran darah lagi.
Kamu ugut beta?
Jangan anggap keizinan ini sebagai kelemahan.
Ia kekuatan.
Kamu mengajar beta tentang kelemahan dan kekuatan?
Beta, seorang pahlawan?
Kau boleh menumbangkan mana-mana negara.
Kami tahu.
Tapi kau boleh memerintah dengan kasih sayang dan diberi ganjaran.
Jadi, kamu ambil berat tentang beta?
Ini kata-kata orang yang berubah watak.
Seorang budak lelaki sesat berpakaian seperti nabi.
Kini, kamu muncul di depan beta…
tanpa kesetiaan atau penghargaan setelah kami beri kamu segalanya.
Empayar Mesir mencipta kamu.
Musa, orang Ibrani telah mengelirukan kamu.
Tuhan kamu
akan bawa kamu ke kegelapan.
Lihatlah kuasa Tuhan aku.
Tuhan Maha Besar!
Kini, semua air di Mesir menjadi darah.
Rakyat kau akan kehausan.
Mereka akan minum wain sehingga dapat air semula.
Mereka akan lebih gembira.
Tiada peluang kedua untuk buat tanggapan pertama.
Ia perlu menarik perhatian Firaun dan Mesir sepenuhnya
dan menunjukkan bahawa Tuhan serius
tentang pembebasan ini.
Mengubah air di Sungai Nil menjadi darah.
Ia bukan lagi sumber kehidupan,
kini ia sumber kematian.
Kita tiada masalah air di sini.
Air kita dari sumber yang suci.
Wabak itu benar-benar menunjukkan kekuasaan Tuhan Israel
terhadap dewa-dewa Mesir
kerana wabak-wabak ini mewakili dewa Mesir.
Contohnya, wabak pertama ialah mengubah Sungai Nil menjadi darah.
Sungai Nil ialah sumber kehidupan Mesir.
Dewa Nil ialah Hapi, dewa yang bersifat androgini.
Darah Sungai Nil boleh dilihat sebagai Hapi tercedera atau terbunuh.
Jadi, ada darah di merata tempat.
Ayuh!
KELUARAN 7:24
"Semua warga Mesir menggali-gali di sekitar sungai
demi mencari air untuk diminum…
kerana mereka tidak dapat minum air Sungai Nil."
Firaun pun tidak minum air selama tujuh hari.
Dia mengunyah rumput untuk cuba mendapatkan jus daripada rumput
kerana setiap kali dia cuba minum, air bertukar menjadi darah.
Ada kuasa baharu di Mesir
dan kuasa lama gelisah untuk mengetahui hadnya.
Sudah siap?
Tak lama lagi, tuanku.
Tuanku, puteri ingin tahu
jika tuanku bersedia untuk bercakap dengan orang Ibrani.
Biar mereka tunggu.
Siap, tuanku.
Firaun, kami ingin berunding dengan aman.
Kamu meracuni sungai beta.
Bukan kami.
Tuhan.
Ahli sihir beta juga boleh buat helah tak seberapa begini.
Kamu telah mengganggu aturan kerajaan beta.
Cuma satu hukuman yang sesuai.
Dia anak adinda.
Dia penting bagi orang Ibrani.
Sungai sudah kembali normal.
Kenapa mahu menyukarkan tenaga kerja dan mencetuskan pemberontakan?
Memandangkan dia kata dia orang Ibrani,
dia akan dilayan seperti orang Ibrani.
Kerah mereka bekerja.
Helah tak seberapa.
Al-Quran menggambarkan Firaun sebagai seorang yang angkuh,
dan angkuh amat sesuai
kerana ia menunjukkan sifat yang menganggap dirinya lebih mulia.
Apabila dia mendengar pesanan wahyu
untuk tidak menjadi zalim di tanah ini
dan mengakui bahawa Tuhan lebih agung berbanding segalanya,
dia tidak dapat dengar pesanan itu
kerana egonya sendiri menghalangnya daripada mendengar kata-kata Musa.
Ayuh!
Buat kerja!
- Berhenti! - Buat kerja!
Berhenti!
Ayuh!
Buat kerja! Cepat!
Ayuh!
"Lihatlah, Aku akan mengazabkan seluruh daerahmu dengan katak."
Ayuh!
"Maka Sungai Nil akan berlimpah dengan katak
yang akan naik lalu masuk ke dalam istanamu,
ke dalam bilik tidurmu, ke atas tempat tidurmu,
juga ke dalam rumah para pegawaimu,
ke dalam tempat pembakaran rotimu, serta tempat adunanmu.
Katak-katak akan melompat ke atasmu,
ke atas rakyatmu, dan semua pegawaimu."
Wabak kedua ialah wabak katak.
Katak-katak ini semakin membiak.
Kebetulan pula, dewa kesuburan Mesir ialah Heqet
yang berkepala katak.
Jadi, ada dua wabak pertama,
dan persoalannya, tuhan mana berkuasa ke atas Sungai Nil?
Hapi atau Yahweh?
Bagaimana dengan kesuburan? Heqet atau Yahweh?
Ada cerita tentang betapa banyaknya katak yang mengerumuni kota itu,
sehingga jika seseorang tidur, dia akan dilitupi katak.
Katak mengelubungi tubuh sehingga mereka tak boleh berdiri.
Katak lompat ke dalam mulut semasa makan.
Ia seakan-akan filem seram Hollywood.
Manusia, bukan tuhan.
Ahli sihir berjaya melakukannya juga.
Mereka dapat tiru dua wabak pertama, iaitu Sungai Nil dan katak.
Namun, mereka tidak dapat hilangkannya.
Mereka boleh bawa huru-hara, mereka tak boleh bawa aturan.
Hanya Yahweh boleh bawa aturan.
"Kemudian Firaun memanggil Musa dan Harun serta berkata,
'Berdoalah kepada Tuhan supaya Dia menghapuskan katak-katak ini,
maka aku akan membenarkan bangsa kamu pergi
untuk mempersembahkan korban kepada Tuhan.'
Musa menjawab,
'Jadilah seperti katamu itu,
supaya engkau tahu bahawa tidak ada yang seperti Tuhan kami.'
Matilah kesemua katak di segala rumah, halaman dan ladang.
Bangkainya bertimbun-timbun sehingga tanah itu berbau busuk.
Namun begitu, apabila Firaun melihat ada kelegaan,
maka dikeraskan lagi hatinya
dan enggan mendengar permintaan Musa dan Harun,
seperti yang difirmankan oleh Tuhan."
Apabila wabak-wabak pertama melanda,
ramai penasihat Firaun cakap, "Jangan mengalah."
Namun, keadaan berubah begitu cepat,
dan tak lama kemudian, semua penasihatnya berkata,
"Tuanku perlu mengalah."
Tapi dia tak mahu dengar.
Di sini kita ada tuhan Ibrani dari jauh
yang rakyatnya diperhambakan, bermakna dia lemah,
masuk ke wilayah Mesir
dan mahu berlawan habis-habisan untuk beberapa bab
dan tidak berhenti.
Apa ini?
Kutu!
Kutu di merata tempat!
Orang Mesir sangat takut akan kutu.
Mereka pentingkan kebersihan,
jadi mereka cukur seluruh tubuh dan kepala.
Wanita pun tak ada rambut atau berambut pendek,
dan pakai rambut palsu untuk elakkan kutu dari badan.
Wabak-wabak ini dirancang sebagai peningkatan
untuk menunjukkan kesungguhan Tuhan,
bahawa Tuhan akan menghukum dengan lebih berat demi kemahuan-Nya.
Pergi!
"Tuhan berfirman kepada Musa,
'Aku akan mendatangkan lalat kepadamu.'
Maka datanglah begitu banyak lalat yang masuk ke dalam istana Firaun.
Seluruh negeri Mesir sangat menderita kerana lalat-lalat itu."
Ahli sihir beta tidak boleh hasilkan kawanan serangga.
Ia merisaukan.
Dia ada kuasa yang kita tidak miliki.
Beta sudah buntu.
Dia kata ada satu tuhan di pihaknya.
Satu.
Bolehkah satu tuhan mengalahkan banyak tuhan?
Apa kita nak buat?
Kaulah pemerintah sebenar yang esa.
Orang Ibrani cuma ada satu tuhan.
Dia bercakap hanya melalui seorang lelaki.
Pisahkan lelaki itu daripada kaumnya.
Buat mereka tidak mempercayainya.
Dia bukan orang mereka.
Firaun panggil kamu menghadap.
Pergi ke istananya sekarang.
Kami akan pergi sekarang.
Musa saja.
Musa.
Duduklah dengan beta.
Minumlah wain.
Ia lebih enak daripada air.
Kamu rindu semua ini semasa melarikan diri?
Kemewahan ini?
Hidup di gurun ada kelebihannya.
Kita rasa lebih dekat kepada Tuhan.
Jadi…
Apa kita nak buat?
Musa, sihir kamu ini telah mengalahkan beta.
Beta tewas.
Beritahu beta, apa yang kamu mahu?
Kami sudah beritahu.
Kami ingin ke gurun untuk membuat korban kepada Tuhan kami.
Pergilah.
Buat korban.
Namun begitu, buat dalam kota ini.
Tidak boleh.
Semuanya boleh.
Pengorbanan yang kami buat
dianggap keji bagi orang Mesir.
Beta akan arahkan orang beta untuk bertolak ansur.
Mereka akan patuh.
Kami cuma perlukan tiga hari.
Dua lelaki.
Dua tuhan yang berbeza pandangan.
Beta terima kamu orang Ibrani.
Namun begitu, kita keluarga, Musa.
Mesir juga milik kamu.
Ini tanah kamu.
Mereka orang kamu.
Mereka menderita.
Kita akan cari jalan tengah.
Minumlah wain.
Kita diberi dua hari.
Dua hari?
Itu saja yang tuanku beri.
Kita boleh pergi. Semuanya.
Dua hari.
Dua hari cukup jika kita mengembara sepanjang malam.
Dengan wanita dan kanak-kanak?
Semua orang.
Mungkin berhasil.
Musa kenal kawasan gurun.
Orang kita tak kenal.
Ini pertama kali kebanyakan mereka keluar dari Gosyen.
Mereka pasti ketakutan.
Bagaimana kita nak yakinkan mereka?
Aku pujuk agar tuanku beri dua hari.
Berapa hari baginda tawarkan dulu?
Bagaimana keadaan orang kita di gurun?
Saya rasa kita…
Mereka orang yang terkurung.
Mereka tahu hidup susah,
tapi tak tahu mencari makanan.
Tak tahu cara memerintah sendiri.
Musa, mari.
Sudah hampir.
Bonda.
Bonda, ini anakanda.
Ini anakanda, Musa.
Bonda sayang kamu, Musa.
Kita bertolak dua hari lagi, bonda.
Dua hari saja lagi.
Kita akan bebas.
Bonda akan bebas.
Bonda.
- Bonda. - Dia sudah tiada.
Tidak. Bonda.
Bonda!
Adinda, dia sudah pergi.
Matahari sudah di puncak.
Masa dah tiba, Musa.
Berhenti bekerja!
Balik dan kumpulkan orang tersayang.
Kita bertolak segera ke gurun.
Firaun memberi perintah!
Kamu dengar kamu boleh berhenti kerja hari ini
dan pergi ke gurun untuk melakukan korban!
Ini penipuan!
Firaun kamu tak beri kebenaran!
Kamu akan terus bekerja hari ini dan esok!
- Firaun berjanji kepada kami… - Baginda tidak benarkan.
Kami dijanjikan cuti dan kami akan cuti.
Berhenti!
Sambung kerja!
Sambung kerja, semua!
Sudah. Mari.
- Sambung kerja! - Sudah!
Kau tipu sekali lagi!
Kamu salah anggap.
Aku percayakan janji kau.
Beta hidup bersama para dewa.
Beta tidak berjanji.
Orang kamu tidak percayakan kamu lagi.
Itu pasti akan berlaku.
Kamu bukan orang mereka, Musa.
Kamu sedarah dengan mereka, tapi apa?
Kamu mahu kenalkan Tuhan lama mereka,
tapi tahukah mereka tentang tuhan kamu ini
berbanding firaun mereka?
Beta kasihkan mereka.
Beta merayu kepada Osiris, Horus dan Isis agar mereka hidup makmur.
Tanpa beta, mereka ada makanan?
Air?
Tempat tinggal?
Tuhan tak mudahkan perjalanan
kerana kita tidak mudahkan perjalanan.
Itu bukan kehidupan.
Pernahkah anda dapat atau fikir anda dapat pengajaran,
kemudian sebaik saja semua rasa selesa,
sebaik saja semua jadi mudah, anda lupa pengajaran itu?
Anda lupa apa yang diajar?
Apa yang diperlukan untuk belajar pengajaran itu? Kesukaran.
Kita perlu hentikannya.
- Kita perlu berdamai dengan Firaun. - Tidak!
Jangan berdamai!
Betul cakap Musa.
Jika kita susahkan baginda, baginda pula susahkan kita.
Dia tidak setanding Tuhan!
Seperti rambut untuk dicabut.
Jadi, kenapa Tuhan tidak cabut saja nyawa Firaun?
Atau robohkan pagar, bunuh pengawal dan bebaskan kita?
Jika Tuhan kita berkuasa, kenapa tak selesaikan saja?
Jika kita ingin membina negara sendiri,
ia memerlukan kekuatan.
Walaupun kita dapat kebebasan, kamu fikir ia mudah?
Tidak.
Sukar untuk mengambil tanah
dan membina masa depan sendiri.
Lebih susah daripada membina kuil, malah seribu kuil!
Kita cuma ada kekuatan dan keyakinan untuk memimpin kita.
Sebab itulah kita sedang diuji.
Dathan.
Beritahu orang kau, "Tunggu, menderita."
Firaun akan lebih menderita.
Wabak itu ditujukan jelas sekali untuk Firaun,
namun saya rasa ia juga dirancang untuk orang Ibrani
kerana ia digunakan untuk meyakinkan dan memberi mereka gambaran
bahawa semua itu langsung tidak dapat mereka usahakan
atau lakukan bagi pihak mereka.
400 tahun mereka di sana
dan mereka tidak mampu mengelak dan melawan
daripada dijadikan hamba.
Namun, mereka melihat Tuhan mereka bertempur bagi pihak mereka
tanpa mereka perlu membuat apa-apa pun.
Aku adalah Aku dan inilah Aku selamanya.
Tuhanku.
Esok,
semua ternakan di kerajaan Firaun akan mati.
Kemudian, Firaun akan mengalah?
Tidak. Dia tidak boleh melawannya.
Aku telah keraskan hatinya.
Tapi Tuhanku, bukankah lebih baik untuk buat dia mengalah?
Tuhan berkata kepada Musa, "Aku akan keraskan hati Firaun."
Anda boleh baca petikan itu,
Tuhan kata Dia keraskan hati Firaun,
bermakna Dia boleh benarkan kaum Israel pergi,
tapi Dia menegaskan sesuatu dengan mencampur tangan dengan Firaun
dan mengubah fikiran Firaun.
Tuhan menentukan semua yang akan berlaku, walaupun ia suatu paradoks.
Dalam fahaman Islam, hati menjadi keras
apabila ia terus berada di jalan yang sesat.
Ia satu siri keputusan dari masa ke masa
yang keseluruhannya membuatkan seseorang terhalang daripada bimbingan.
Jadi, ada proses mengeraskan hati.
Saya terfikir tentang analogi sains perubatan kontemporari
bahawa kolesterol tak tiba-tiba terkumpul dan menyebabkan serangan jantung.
Ia proses pembentukan plak di jantung secara beransur-ansur.
Firaun tahu pasti ramai orang yang mati
disebabkan oleh hatinya yang keras,
namun dia tidak dapat berundur.
Ia penting dari segi moral dan etika,
walaupun anda percaya kepada kemampuan manusia
untuk menyelamatkan diri dan buat lebih baik…
Kita suka kisah menyelamatkan diri.
Tuhan mengajar kita, ada orang boleh jadi amat jahat dan zalim
sehingga kebolehan itu hilang.
"Jika kau tidak izinkan mereka pergi,
Aku akan mendatangkan penyakit dahsyat kepada semua ternakanmu,
kepada kuda, keldai, unta, lembu, domba dan kambing.
Wabak yang sangat dahsyat."
Bila ia berlaku?
Semalaman.
Sudah. Tolonglah. Bangun sekarang.
Kita tidak boleh dilihat bersedih.
Tuanku.
Bekalan bijirin tidak sampai pagi tadi.
Tiada haiwan untuk tarik pedati.
Semuanya mati.
Semua?
Semua, kecuali ternakan orang Ibrani.
Lembu dan kuda jatuh sakit.
Kita tiada bukti dia puncanya.
Berundur.
Firaun ini terlalu taasub dengan pengagungannya sendiri
sehingga tiada ruang untuk orang lain.
Percanggahan kognitif antara segalanya yang musnah
dan masih mahu teruskan, adalah seperti Hitler.
Di penghujungnya, Hitler begitu komited dengan misi kejinya di dunia
sehingga dia tidak sedar seluruh kerajaannya sedang musnah.
Saya fikir ia sama juga,
Firaun begitu buta dengan semua yang sedang berlaku
kerana dia hanya melihat ke dalam.
Walaupun semua keajaiban dan petanda, Firaun masih percaya dirinya tuhan.
Ada satu ayat dalam al-Quran,
Firaun berucap kepada rakyat atau menteri,
"Bina bangunan tinggi untuk beta," mungkin piramid,
"Supaya beta mencapai langit dan melihat Tuhan Musa ini."
Narsisisme ini mencapai tahap sehingga dia benar-benar mahu ke langit
untuk melihat Tuhan yang Musa katakan.
Dia tak percaya ada kuasa lebih besar daripadanya.
37 ekor dijangkiti tifus,
kutu di kamar wanita,
menjadikan jumlahnya
350
di istana ini.
Patutkah patik teruskan?
Tuanku?
Jika Tuhan itu begitu berkuasa, tentu beta juga dijangkiti.
Dia tak boleh sentuh tuhan!
KELUARAN 9:23-26
"Lalu Tuhan menurunkan hujan batu.
Belum pernah terjadi hal sebegitu di seluruh tanah Mesir
sejak Mesir menjadi sebuah negara.
Hujan batu itu membinasakan segalanya di seluruh tanah Mesir.
Semua yang ada di padang, baik manusia mahupun haiwan.
Hanya di tanah Gosyen, iaitu tempat tinggal orang Israel,
tidak ditimpa hujan batu."
Adinda sayang kakanda.
Tolonglah dengar cakapnya.
Sebab kamu juga sayang dia.
Orang akan kebuluran.
Beribu-ribu orang.
Melainkan Firaun mengalah.
Baginda akan mengalah?
Harap-harapnya.
Istilah "firaun" masih digunakan hari ini dalam bahasa Arab Standard Moden untuk…
Malah kami jadikan ia kata kerja.
Seseorang yang angkuh, seseorang yang bermegah,
seseorang yang degil, seseorang yang mahu menentang semua orang.
Dia firaun. Perangainya macam firaun.
Saya tak nak libatkan politik, tapi kebanyakan rejim autokratik
ada diktator yang berkelakuan seperti ini.
Orang seperti Firaun masih wujud.
Tuanku.
Tiada sesiapa bekerja.
Rakyat akan kebuluran.
Ini tidak tertanggung.
Kita tidak boleh terus mengambil jalan ini.
Tuhan aku takkan mengalah
sehingga kau beri kemahuan kami.
Suruh Tuhan kamu hentikan hujan batu.
Kemudian, kita boleh bercakap.
Kamu telah buktikan kamu di bawah perlindungan tuhan.
Sebagai tanda hormat kepadanya,
beta akan izinkan kaum kamu ke gurun dan melakukan korban.
Murah hati, tuanku.
Akan tetapi…
Merayau di gurun berhari-hari boleh menjejaskan fikiran anak kecil.
Jadi, kamu akan tinggalkan anak-anak di kota.
Sebagai pelindung kaum kamu, beta akan jaga mereka.
Anak-anak mesti ikut kami.
- Kenapa? - Ini arahan Tuhan kami.
Ini arahan beta!
Tuanku!
Kami ada bijirin yang boleh bertahan tujuh tahun.
Kami petani terhebat di dunia.
- Kami akan bertahan. - Firaun!
Tunaikan permintaan aku atau aku bersumpah,
setiap butir bijirin di tanah kau akan dimakan belalang!
Demi rakyat kau, mengalah.
KELUARAN 10:13
"Tuhan meniupkan angin timur ke negeri itu sepanjang hari dan sepanjang malam.
Angin timur itu telah membawa belalang."
Kesan kumulatif wabak-wabak ini,
dengan bekalan air tidak mencukupi,
serta serangan lalat dan pelbagai serangga
pastinya akan mensabotaj bekalan makanan
dan merosakkan kehidupan juga ekonomi.
Ia memberi kesan kerana ia begitu benar
dan menyentuh kehidupan semua orang di tanah mereka.
Tuhan sedang bercerita.
Dia bercakap dengan kaum Israel.
Kisah yang Dia ceritakan ini
merupakan kemusnahan sumber yang kita anggap memberi kuasa.
Satu demi satu, Tuhan memusnahkan tanah, ekonomi
dan rasa berkuasa.
"Belalang menjamah setiap tumbuhan di tanah itu
dan semua buah-buahan pokok yang ditinggalkan oleh hujan batu.
Tidak tertinggal sesuatu pun yang hijau di pokok
serta tumbuh-tumbuhan di padang di seluruh tanah Mesir."
Firaun, dengarlah rintihan kami!
Ayahanda…
Anakanda nampak rakyat di luar istana.
Mereka kelaparan.
Kita buktikan diri bukan saja melalui pencapaian
malah melalui ketahanan.
Kenapa kita bertahan?
Ayahanda Firaun.
Kamu, anakanda, akan jadi firaun kelak.
Kita aturan, tonggak kerajaan berkuasa ini.
Jika ayahanda tunduk kepada tuhan orang Ibrani,
jika ayahanda…
tewas,
asasnya akan hancur.
Kita akan lenyap.
Ia bukan kekalahan, kakanda.
Ia rendah hati dan wajar.
Ia kemajuan.
Dewa-dewa boleh hidup dengan aman.
Seti dan Horus berdamai. Mereka bahagikan dunia antara mereka.
Kakanda perlu bahagikan dunia milik kakanda?
Ayahanda, jika ayahanda tunaikan kemahuan Musa,
ayahanda akan memimpin rakyat kembali ke kemakmuran.
Ayahanda akan jadi lebih berkuasa, bukan lebih lemah.
Ayahanda tidak boleh lebih berkuasa daripada ini.
Ayahanda akan tewas jika tunduk kepada Tuhan Musa.
Tidak sama sekali.
Tidak!
"Datanglah kegelapan yang pekat ke atas seluruh tanah Mesir.
Mereka tidak melihat satu sama lain,
dan tiada seorang pun dapat bergerak dari tempatnya
selama tiga hari."
Menutupi matahari, dewa matahari Ra ialah ketua segala dewa
dan dewa penaung Firaun.
Ia menjadi semakin serius.
Kegelapan merupakan serangan terhadap Ra
kerana orang Mesir melihat matahari sebagai aspek penting aturan kosmik.
Orang Mesir tidak faham apa jadi kepada matahari pada waktu malam,
jadi ia menggerunkan kerana kegelapan bagi mereka
mewakili perkara yang tak diketahui.
Ia juga berkaitan dengan perjalanan ke alam ghaib.
Jadi, kegelapan juga mewakili kematian mereka sebagai individu.
Kisah penciptaan Kejadian 1 ialah Tuhan cipta aturan daripada huru-hara.
Dalam wabak-wabak itu, aturan kembali menjadi huru-hara,
kembali ke keadaan sebelum penciptaan.
Ia sebuah pertunjukan kosmik.
Tuhan-tuhan saling berlawan. Tuhan mana akan menang?
Baginda tak boleh bertahan lagi.
Keangkuhan membutakannya.
Hati-hati.
Kuasa awak sangat hebat.
Jangan biar ia mengeraskan hati awak juga.
Musa.
Tolonglah, tempatkan semula matahari dan bulan di langit.
Benarkan kami pergi melakukan korban.
Benarkan kami bawa anak-anak kami,
orang tua kami.
dan seluruh kaum Israel.
Kamu bukan mahu melakukan korban.
Terus terang saja.
Kamu mahu lari.
Pergi dan mengkhianati tuhan kamu.
Beta.
Benar.
Kami akan pergi.
Kami sudah lama terikat dengan kau, Firaun.
Masa untuk lepaskan kaum aku.
Keluar.
Selamatkan rakyat kau.
Selamatkan diri kau daripada penderitaan berikutnya.
Selamatkan aku juga.
Keluar.
Jaga-jaga.
Baiklah.
Kalau kamu lihat wajah beta lagi,
kamu akan mati.
Benar kata kau.
Kau takkan lihat wajah aku lagi.
- Bonda. - Musa.
Baginda tidak mengalah.
Dia tidak boleh mengalah.
Tuhan kamu lebih berkuasa.
Sesiapa saja dapat melihatnya.
Tapi tolonglah, Musa, minta Tuhan kamu kasihani Mesir.
Ia takkan membantu.
Apa firman Tuhan kamu sekarang?
Aku pemusnah.
Musa? Apa yang akan berlaku sekarang?
Aku pemusnah.
Kematian.
Terjemahan sari kata oleh Farhah Zubir